Diari Oficial de la Generalitat Valenciana


Sumari del DOGV 4864, del 18-10-2004 (2004/10724)

CORRECCIÓ d'errades de la Resolució de 15 de setembre de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de tècnic de la Funció Administrativa d'institucions sanitàries dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10561


Data del document
:   07-10-2004

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * funcionari
    * professió administrativa
    * administració regional
    * concurs administratiu

CORRECCIÓ d'errades de la Resolució de 15 de setembre de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de tècnic de la Funció Administrativa d'institucions sanitàries dependents de la Conselleria de Sanitat. [2004/F10461]
  
S'ha advertit una errada material en l'annex II corresponent al barem de mèrits de la fase de provisió de la Resolució de 15 de setembre del 2004 de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de tècnic de la Funció Administrativa d'institucions sanitàries dependents de la Conselleria de Sanitat (DOGV núm. 4.855, de 4 d'octubre del 2004), produïda en transcriure el barem ja publicat en el seu dia en l'annex II de l'Orde de 27 de març del 2002, de la Conselleria de Sanitat, per la qual es convoca un procés extraordinari de consolidació d'ocupació per a la selecció i provisió de places de tècnic de la Funció Administrativa d'institucions sanitàries dependents de la Conselleria de Sanitat (DOGV núm. 4.238, de 29.04.2002). Se'n fa ara la correcció:
  
On diu:
  
«b) Per impartir docència postgraduada en matèries relacionades amb la categoria a què es concursa en centres acreditats per a la docència, 0,50 punts per cada any, fins a un màxim de 5 punts.»
  
Hi ha de dir:
  
«b) Per impartir docència en matèries relacionades amb la categoria a què es concursa en centres acreditats per a la docència, 0,5 punts per cada any, fins a un màxim de 5 punts.»
  
Així mateix es publica novament l'annex III, corresponent a l'autobarem de mèrits, amb la correcció feta.
  
La present correcció d'errades comporta l'obertura d'un nou altre termini de 15 dies hàbils per a la presentació de sol·licituds que comptaran a partir de l'endemà del dia de la publicació.
  
Pel que fa als mèrits relatius als servicis prestats, activitat científica i investigadora, així com la impartició de docència, es valoraran els realitzats prenent com a límit el dia de la publicació de la Resolució de 15 de setembre del 2004, per la qual s'inicia la fase de provisió, en el Diari Oficial de la Generalitat Valenciana (4 d'octubre del 2004).